Рагачоўскі малочнакансервавы камбінат

Рагачоўскі малочнакансервавы камбінат (Рагачоўскі МКК, РМК) — найбуйнейшае прадпрыемства па вытворчасці згушчанага малака і іншых відаў малочных кансерваў у Беларусі. Гісторыя Заснаваны ў 1936 годзе як малочна-кансервавы завод. Першая прадукцыя была выпушчаная ў 1938 годзе. Праектная магутнасць прадпрыемства тады складала 11 мільёнаў умоўных слоікаў малочных кансерваў у год. У перыяд Вялікай Айчыннай вайны будынкі завода былі разбураны. Пасля вызвалення Беларусі пачалося яго аднаўленне, якое праходзіла ў 1944—1947 гадах У 1951—1961 гадах калектыў камбіната ўдзельнічаў у 23-х міжнародных выставах і кірмашах, прадстаўляў сваю прадукцыю ў краінах Еўропы, Азіі і Лацінскай Амерыкі. З 1970 па 1980-я гады пакладзены пачатак карэннаму тэхнічнаму пераўзбраенню цэхаў, аддзелаў, сыравіннай зоны. У кастрычніку 1998 года адбыўся запуск цэха дзіцячага харчавання. Вытворчасць была абсталявана шведскай кампаніяй Tetra Pak. Будаўніцтва цэха было ўключана ў рэспубліканскую праграму вытворчасці прадуктаў харчавання для дзяцей ранняга ўзросту (праграма «Дзеці Беларусі») і было накіравана на вырашэнне праблемы паўнавартаснага і збалансаванага харчавання дзяцей. У 2008—2009 гадах прадпрыемства даводзіць выпуск малочных кансерваў да больш за 100 млн слоікаў у год. У 2010 годзе выпуск малочных кансерваў склаў больш за 120 млн слоікаў за год. На прадпрыемстве была ўкаранёна сістэма кіравання якасцю і бяспекай вытворчасці і захоўвання сухога малака. 23 лістапада 2013 года, у гонар 75-годдзя камбіната, насупраць яго адміністрацыйнага будынка быў усталяваны помнік згушчонцы (аўтар — Глеб Отчык). У фундамент помніка закладзена капсула з пасланнем, якую завешчана адкрыць у год 100-годдзя прадпрыемства. Генеральныя дырэктары Міхаіл Антонавіч Комар (да 30 мая 2008) Іван Калупаха Віталь Мікалаевіч Строгі (з красавіка 2022) Уладзімір Аляксандравіч Луцкі Гл. таксама Глыбоцкі малочнакансервавы камбінат Крыніцы Літаратура Рагачо́ўскі малочнакансе́рвавы камбіна́т. 198 // Беларуская энцыклапедыя: У 18 т. Т. 13: Праміле — Рэлаксін / Рэдкал.: Г. П. Пашкоў і інш. — Мн. : БелЭн, 2001. — Т. 13. — 576 с. — 10 000 экз. — ISBN 985-11-0035-8. — ISBN 985-11-0216-4 (т. 13). ГОСТ 2903-78 ГОСТ Р 53436-2009 Спасылкі На Вікісховішчы ёсць медыяфайлы па тэме Рагачоўскі малочнакансервавы камбінат Афіцыйны сайт Архівавана 26 ліпеня 2023.